TRETJA URA ŠOLANJA NA DALJAVO, 8.R

Preteklo uro so vas zabavali Indijanci in Inuiti, mene pa je marsikdo med vami nasmejal z indijanskimi imeni☺ - vsem ki ste jih poslali: HVALA! Bilo je zabavno.

Če bi bili v zidani šoli, bi to uro preverjali znanje Avstralije, Oceanije in Uvoda v Ameriko (vse od Afrike pa do vključno avtohtonega prebivalstva Amerike), naslednjo uro pa bi začeli z ustnim ocenjevanjem. Ker nismo v zidani šoli, bom ta del prestavila na boljše čase, ko bomo spet v šoli.

Danes pa bomo z Ameriko začeli »na začetku« - to je pri naravnih dejavnikih Amerike. Začeli bomo pri podnebju, in sicer na isti način, kot ste delali pri Afriki: **samostojno boste narisali nemo karto Amerike**. **Vanjo vrišite glavne vzporednike**, ki določajo mejo med toplotnimi pasovi. S pomočjo »A3 lista« in atlasa nato posameznim območjem v Ameriki **vrišite/vpišite podnebje**, za katero menite, da je tam. Najprej vse skupaj delajte BREZ učbenika, da preverite svoje predznanje.

Šele ko ne gre več, si pomagajte še z npr. U 62 IN 93 (karti rastlinstva Amerike).

Ostanite zdravi,

Anica Stele